Daar is in 1075 die eerste na Transsilvanië verwys in ’n Middeleeuse Latyns dokument – as ultra silvam (""anderkant die woud""). Transsilvania beteken dieselfde in Latyn, net met ’n ander voorvoegsel. Volgens Hongaarse historici kom die aanvanklike Latynse naam, Ultrasylvania, direk van die Hongaarse Erdő-elve. Dié naam is ook vroeër in Duits (Überwald, 13de tot 14de eeu) en Oekraïens (Залісся, Zalissia) gebruik.